Toržok
Toržok [torž'okk] (vanavene sõnast търгъ 'turg') on linn Venemaal Tveri oblastis, Toržoki rajooni keskus. Asub Tverist 61 km loodes Tvertsa jõe ääres Toržoki kõrgustikul. 2010. aasta rahvaloenduse andmetel oli linnas 47 702 elanikku. Asulat on esmamainitud 1139. aastal. Linnaõigused sai 1775. aastal. 15. sajandist on linn kuulus kuldtikandite poolest. Linnas asub lennuväe ettevalmistuskeskus.